Margus Rump

Margus Rump (sündinud 8. oktoobril 1968 Tartus) on eesti maalikunstnik. Margus Rump on õppinud Tartu kõrgemas kunstikoolis, Konrad Mäe stuudios ja ennast iseseisvalt täiendanud Eestis ja Indias. Alates 1997. aastast on ta vabakutseline kunstnik. Maalimises kasutab õli-, akvarell- ja pastelltehnikat. Peamise osa tema loomingust moodustavad sümbolistlikud fantaasiamaalid ja loodusmaalid, kuid ta on teinud ka seina- ja laemaale, akti- ja klaasimaali ning mandalaid. 1998–2009. aastatel korduvalt Indias reisinud kunstnik on välja kujundanud omanäolise vaimse stiili, milles kasutab palju sümbolite ja märkide keelt. Sümboliteks on enamasti rändmungad, pühakud, üksikud inimkogud ja linnud. Tema india-mõjutustega maalide värvitoonid on heledad ja kuldse koloriidiga. Tuntumate maalide pealkirjad on “Valge mäe jalamil”, “Ringi ümber valguse”, “Palju päikest ja üksik kuulaja”, “Valgusmandala sünd”, “Ilmutus”, “Viimane tempel”, “Meil imed ei lõpe”. Margus Rumpi loomingusse kuuluvad ka pastelltehnikas valgusmandalad, mida ta on tellijatele valmistanud 1999. aastast. Loodusmaalidel kujutab Margus Rump peamiselt suviseid Eesti maastikke. Impressionistlikus stiilis loodusmaalid on inspireeritud Lõuna-Eesti loodusest, nendel on kujutatud Otepää, Pühajärve ja Elva ümbruse loodusvaateid, järvi, pargialleesid ja ürgparke. Ka loodusmaalidesse on peidetud erinevaid, esmapilgul märkamatuid sümboleid. Suurim loodusmaalide erakogu asub Pühajärve puhkekeskuses, mille tubades ja koridorides on kokku 80 Pühajärve teemalist maastikumaali. Loodusmaastike kõrval leidub Rumpi loomingus ka marinistlikke impressioone. Margus Rump on tegelenud raamatu- ja ruumikujundusega. Tema looming on "Popol Vuh. Kitšee maiade raamatu" ja Svetlana Nikolajeva raamatu „Jookse ilma ruttamata“ kaanekujundus. Ruumikujunduse näide on Tartu Hansa Hotelli ja pubi seinamaalingud. Margus Rump on teostanud isiku- ja grupinäitusi nii Eestis kui väljaspool. Kunstniku erinevad tööd asuvad Rootsi, Soome, Norra, Iirimaa, Saksamaa, Itaalia, Venemaa, USA, Kanada, India ja Eesti erakogudes. Tulevad tagasi. Pastell. 1997 Koos Loomine. Õli, lõuend. 2009 Aeg on antud. Õli, lõuend. 2003 Kohtumine sillal. Õli, lõuend. 2006 Ilmutus tõelisest valgusest. Õli, lõuend. 2004 Kolmekesi ühes paadis. Õli, lõuend. 2003 Õnnistus. Õli, lõuend. 2001 Park Pühajärve ääres. Õli, lõuend. 2013 Suveõhtune rabamaastik. Õli, lõuend. 2007 Õunapuud õitsevad Tõnissoni aias. Õli, papp. 2012 Õhtune meri. Õli, lõuend. 2005 Hommikune meri. Õli, lõuend. 2006 Saladuste park. Õli, lõuend. 2013 Suur Õnnemandala. Õli, papp. 2013 Valgusmandala III. Pastell. 2008 Õnnemandala IV. Akrüül, papp. 2008 Seinamaal Ookean. Õli. 2001 Seinamaal II Itaalia toidu restoranis. Õli. 2007 2020–2021 – "Kohtumine Pühajärvega" 2020–2021 Pühajärve puhkekeskuse galerii 2016–2017 –"Pühendatud Pühajärvele" Pühajärve puhkekeskuse galerii 2013 – "Uus kohtumine" Dar galerii, Pihkva, Venemaa 2012 – "Me loome uut maailma", Tartu Jaani kirik 2010 – "Valitud teosed 1997–2009", Estonia kontserdisaali galerii 2008 – "Ajatu olemine", Tartu Jaani kirik, Võru Linnagalerii, Estonia kontserdisaali galerii 2007 – «Valge mäe jalamil», Lossi galerii, Kuressaare 2006 – «Kohtumine», Ajamaja galerii, Kuressaare 2006 – «Ühes paadis», Ammende villa, Pärnu 2005 – «Sõnumid Eesti maastikult», Pühajärve galerii, Elva linnavalitsus 2005 – «Hingevalgus», Valga Kultuuri ja Huvialakeskus 2004 – «Igavene looja», Abakani Kunstimuuseum, Abakan, Venemaa 2004 – «Igavene looja», Tšernogorski Linnamuuseum, Tšernogorsk, Venemaa 2004 – «Igavene looja», Minusinski Linnamuuseum, Minusinsk, Venemaa 2004 – «Igavene looja», Tomski Kunstimuuseum, Tomsk, Venemaa 2003 – «Igavene Looja», Vladimiri Planetaarium, Vladimir 2003 – «Igavene Looja», Rahvusvaheline N. Roerichi muuseum-keskus, Moskva 2003 – «Valgusmandalad», Põltsamaa kunstigalerii 2002 – «Vabanemine», Obu galerii, Tartu 2000 – «Park», Sammas galerii, Tallinn 1999 – «Kuldajastu koidiku laulud», Ülikooli ajaloomuuseum, Tartu 1998 – «Avatud Valguses», Ülikooli ajaloomuuseum, Tartu 1997 – «Väljavalitud», Draakoni galerii, Tallinn 1996 – «Hingerännak», Sebra galerii, Tartu 1995 – «Kohtumine», Kunst ja Antiik, Tartu 2021 – "Koosoloomine", Tartu Jaani kirik 2010 – Priit Pajose kuraatorprojekt "Jumala anatoomia", Tartu kunstimajas 2006 – Priit Pajose kuraatorprojekt «Allmaal», Albu mõisahoones 2005 – «Sündida ilusasse ruumi», Y Galerii, Tartu 2003 – Priit Pajose kuraatorprojekt "Varjukülg", Tartu kunstimajas 2002 – «Eesti maastikud», Inglise saatkond, Tallinn 1999 – «Aukartus elu ees», Kuresaare linnagalerii, Saaremaa 1996 – Konrad Mäe stuudio näitused Eesti Rahvusraamatukogus Tallinnas ja Tartu Ülikooli raamatukogus "Margus Rump´i näitus "Ajatu olemine"". Võru Kannel. Vaadatud 20.10.2021. Helju Keskpalu (8.12.2005). "Valgas paistab tartlase hingevalgus". Lõuna-Eesti Postimees. Vaadatud 20.10.2021. "Koduleht". Vaadatud 20.10.2021. Monika Puutsa (13,09,2006). "Maalib lihtsust ja kergust". Saarlane.ee. Originaali arhiivikoopia seisuga 20.10.2021. Vaadatud 20.10.2021. {{netiviide}}: kontrolli kuupäeva väärtust: |aeg= (juhend) Vaike Käosaar (20.09.2006). "Margus Rumpi valgusemaalid Jõgeva kultuurikeskuses". Vooremaa. Vaadatud 20.10.2021. Sandra Otsus. "Hingepilt seinal toob ellu rahu" (PDF). Tervendaja. Originaali (PDF) arhiivikoopia seisuga 20.10.2021. Vaadatud 20.10.2021. Raimu Hanson (3.11.2005). "Margus Rump märkab maastikul märke". Postimees. Vaadatud 20.10.2021. Helju Keskpalu (4.10.2005). "Pühajärve ja Otepää looduspildid on näitusel". Postimees. Vaadatud 20.10.2021. Koduleht "Intervjuu kunstnik Margus Rumpiga" Wikimedia Eesti ajaveeb, 16. november 2021